
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 206 


21 Φεβρουάριου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αύξηση του μερίσματος που παρέχει το Μετοχικό Τα¬ 
μείο Πολιτικών Υπαλλήλων (Μ.Τ.Π.Υ.) στους μερι- 


σματούχους του. 1 

Τροποποίηση της οικ./4745/ΤΠ32/16.8.2000 κοινής 
Υπουργικής απόφασης σχετικά με την οριοθέτηση πε¬ 
ριοχής και τις πιστωτικές διευκολύνσεις για την απο¬ 
κατάσταση των ζημιών από τις πλημμύρες στις 29- 
30.11 και 1.12.1996 σε περιοχές του Νομού Ξάνθης.. 2 
Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες της 29ης Νοεμβρίου 2001 στη Νήσο Σάμο. 3 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που 
προκάλεσε ο σεισμός της 7ης Σεπτεμβρίου 1999 σε 

περιοχές του Ν. Αττικής. 4 

Καθορισμός εδρών Προξενικών Λιμεναρχείων. 5 

Τροποποίηση - συμπλήρωση της 1518/ 20.12.2001 
(ΦΕΚ 1802/31.12.2001) απόφασης Δ.Σ. Γ' Πε.Σ.Υ. 
Αττικής. 6 


ΑΠΟΦΑΣΕΙ Σ 

Αριθ.3916 (1) 

Αύξηση του μερίσματος που παρέχει το Μετοχικό Ταμείο 
Πολιτικών Υπαλλήλων (Μ.Τ.Π.Υ.) στους μερισματού- 
χουςτου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 εδάφ. Β' της υπ’ αρ. 
7953/37/1988 απόφασης του Υπουργού Οικονομικών, 
που κυρώθηκε με το Ν. 1810/88 (ΦΕΚ 223Β), όπως αντι- 
κασταστάθηκε με το άρθρο 31 του Ν. 2592/98 (ΦΕΚ57Α). 

2. Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατά¬ 
ξεις» (ΦΕΚ 165/Α), όπως τροποποιήθηκε με το άρθρο 11 
του Ν. 2227/94«Αύξησητωνσυντάξεωντου Δημοσίου και 
άλλες διατάξεις» (ΦΕΚ 129Α). 


3. Τιςδιατάξειςτηςπαρ. Ιτου άρθρου 19τουΝ. 2386/96 
«Ρυθμίσεις θεμάτων Εθνικών Κληροδοτημάτων, δημο¬ 
σίων και ανταλλαξίμων κτημάτων και άλλες διατάξεις» 
(ΦΕΚ 43Α), όπως αντικαταστάθηκε με τις διατάξεις της 
παρ. 5 του άρθρου 12 του Ν. 2443/96 «Τροποποίηση και 
συμπλήρωση του Τελωνειακού Κώδικα και άλλες διατά¬ 
ξεις» (ΦΕΚ 265Α). 

4. Την υπ’αριθμ. 1100383/1330/Α006/31.10.2001 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 1485/Β/ 
31.10.2001). 

5. Την 50/18.12.2001 απόφαση του Διοικητικού Συμβου¬ 
λίου του ΜΤΠΥ. 

6. Το2711/21/28.1.2002έγγραφοτου Υπουργείου Εθνικής 
Οικονομίας Γενικής Διεύθυνσης Οικονομικής Πολιτικής - Δι¬ 
εύθυνσης Μακροοικονομικής Ανάλυσης και Προβλέψεων. 

7. Τις διατάξεις του άρθρου 40 του Ν. 849/78 «Περί πα¬ 
ροχής κινήτρων δια την ενίσχυση της περιφερειακής και 
οικονομικής αναπτύξεωςτης χώρας» όπωςτροποποιήθη- 
κε με το άρθρο 8 του Ν. 2129/93 «Αύξηση συντάξεων και 
άλλες διατάξεις». 

8. Το γεγονός ότι με την απόφαση αυτή προκαλείται δα¬ 
πάνη σε βάρος του Προϋπολογισμού του ΜΤΠΥ ύψους 
οκτώ δισεκατομμυρίων (8.000.000.000) δραχμών ή είκοσι 
τριών εκατομμυρίων τετρακοσίων εβδομήντα επτά χιλιά¬ 
δων εξακοσίων είκοσι τριών (23.477.623) ευρώ περίπου, 
για την αντιμετώπιση της οποίας για το έτος 2002 έχει εγ¬ 
γράφει σχετική πίστωση στον ΚΑΕ 0622, αποφασίζουμε: 

α) Εγκρίνουμε την αύξηση κατά 4% από 1ης Ιανουάριου 
2002 του μερίσματος που παρέχει το ΜΤΠΥ στους μερι- 
σματούχους του, αυξάνοντας το συντελεστή απόδοσης 
κεφαλαίου με βάση τον οποίο καθορίζεται το μέρισμα από 
63,11% σε 65,63%. 

β) Καθορίζουμε το κατώτερο όριο μερίσματος από 1ης 
Ιανουάριου 2002 σε είκοσι πέντε χιλιάδες πεντακόσιες πε¬ 
νήντα (25.550) δρχ. ή εβδομήντα πέντε (75,00) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11476/Α32 (2) 

Τροποποίηση της οικ./4745/ΤΠ32/16.8.2000 κοινής 
Υπουργικής απόφασης σχετικά με την οριοθέτηση 
περιοχής και τις πιστωτικές διευκολύνσεις για την 
αποκατάσταση των ζημιών από τις πλημμύρες στις 
29-30.11 και 1.12.1996 σε περιοχές του Νομού Ξάν¬ 
θης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚΑ' 23). 

4. Τις διατάξεις του Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την με αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 22 του Ν. 2362 «ΠερίΔημο- 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα το έργο 
9869001 της ΣΑΕ 069. 


Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 113.000.000 δρχ. 

11. Την κοινή απόφαση ΔΙΔΚ/Φ1/2/22875/31.10.2001 
(ΦΕΚ 1480/Β/31.10.2001) του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. 

12. Την κοινή απόφαση 1100383/1330/Α0006/ 
31.10.2001 (ΦΕΚ 1485/Β/31.10.2001) του Πρωθυπουρ¬ 
γού και του Υπουργού Οικονομικών, για τον καθορισμό 
αρμοδιοτήτων των Υφυπουργών Οικονομικών, Απόστο¬ 
λου Φωτιάδη και Γεώργιου Φλωρίδη. 

13. Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζήση. 

14. Το με αρ. πρωτ. οικ/2664/26.11.2001 έγγραφο της 
Υπηρεσίας Αποκατάστασης Σεισμοπλήκτων Βορείου Ελ¬ 
λάδος (Υ.Α.Σ.Β.Ε.). 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Ξάνθης που επλήγησαν από τις πλημμύρες στις 29- 
30.11 και 1.12.1996, αποφασίζουμε: 

Αντικαθιστούμε στην παρ. 1 του κεφ. Ατης 4745/ΤΠ32/ 
16.8.2000 κοινής Υπουργικής απόφασης τον δικαιούχο 
του Δημοτικού Διαμερίσματος Γενισέας του Δήμου Βι- 
στωνίδος Αναστασίου Θωμά με την Αναστασίου Ευαγγε¬ 
λία, που προέκυψε μετά από λεπτομερή έλεγχο των συμ¬ 
βολαίων και των πιστοποιητικών ιδιοκτησίας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2002 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Λ. ΠΑΠΑΔΗΜΑΣ I. ΤΣΑΚΛΙΔΗΣ 

-♦- 

Αριθ. 11863/01/Α32 (3) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πλημμύρες της 
29ης Νοεμβρίου 2001 στη Νήσο Σάμο. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 

ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο- 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25,παρ. 6του Ν. 1418/84«ΠερίΔημοσίων'Εργωνκαιρυθ- 
μίσεις συναφών θεμάτων» (ΦΕΚ Α' 23). 

4. Τιςδιατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕ.ΧΩ. 
Δ.Ε. «περί εξαιρέσεως διοικητικών πράξεων και εγγρά¬ 
φων από τον κανόνα των τριών υπογραφών». 

8. Την με αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 22 του Ν.2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα τα έργα 
2069025, 2069026, 2069027 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 108.800.000 δρχ. 
(319.295,67€ ). 

11. Την κοινή απόφαση ΔΙΔΚ/Φ1/2/22875/31.10.2001 
(ΦΕΚ 1480/Β/31.10.2001) του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. Την κοι¬ 
νή απόφαση 1100383/1330/Α0006/31.10.2001 (ΦΕΚ 
1485/Β/31.10.2001) του Πρωθυπουργού και του Υπουρ¬ 
γού Οικονομικών, για τον καθορισμό αρμοδιοτήτων των 
Υφυπουργών Οικονομικών, Απόστολου Φωτιάδη και Γε- 
ώργιου Φλωρίδη. 

12. Την κοινή απόφαση Υ6/31-10-2001 (ΦΕΚ 1484/Β/ 
31.10.2001) του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 


πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζή¬ 
ση. 

13. Το Τ.Υ. 5184/30.11.2001 έγγραφο της Νομαρχιακής 
Αυτοδιοίκησης Σάμου. 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών της Σά¬ 
μου που επλήγησαν από τις πλημμύρες στις 29 Νοεμβρί¬ 
ου 2001, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχήν Βορείου Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες στις 29 Νοεμβρίου 2001 που έπληξαν 
το νησί της Σάμου. 

2. Το έργο της αποκατάστασης των ζημιών από τις 
πλημμύρες, που έπληξαν περιοχές της Σάμου, ανατίθεται 
στην Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πλημμύρες της 29ης Νοεμβρίου 2001. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πλημμύρες της 
29ης Νοεμβρίου 2001 σε περιοχές της Σάμου. 

α) Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις πλημμύρες δεν επιδέχονται, σύμφωνα με 
την κρίση της αρμόδιας Υπηρεσίας που αναφέρεται στην 
παρ. 2 της παρούσας, ουσιαστική αποκατάσταση, δηλα¬ 
δή, επισκευή που εξασφαλίζει την αναγκαία αντισεισμική 
αντοχή τους. 

β) Την επισκευή των πάσης φύσεως κτιρίων που έχουν 
υποστεί ζημιές από τις πλημμύρες. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ) Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα. 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από τις πλημμύρες της 29ης Νοεμβρί¬ 
ου 2001. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο 
δάνειο και δωρεάν κρατική αρωγή) καθορίζονται από 
την αρμόδια Υπηρεσία Αποκατάστασης Σεισμοπλήκτων 
(Υ.Α.Σ.) στην οποία οι ενδιαφερόμενοι θα πρέπει να 
υποβάλουν αίτηση με τα σχετικά δικαιολογητικά, μέσα 
στις προθεσμίες που καθορίζονται στην παρούσα από¬ 
φαση . 

2. Η αρμόδια Υπηρεσία Αποκατάστασης Σεισμοπλή¬ 
κτων (Υ.Α.Σ.) θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεται το ποσό της δωρεάν κρατικής αρωγής 
καθώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική συνδρομή για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές 
με εντολή Δημόσιας ή Δημοτικής Αρχής, χωρίς να έχουν 
εκδοθεί πρωτόκολλα επικινδύνως ετοιμόρροπου, από 
τις κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει την ανέγερση της νέας οικοδομής με 
άδεια που εκδόθηκε μετά τις πλημμύρες στις 29 Νοεμ¬ 
βρίου 2001, εγκρίνουμε τη δανειοδότησή τους εφόσον: 

α) Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β) Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.). 

γ) Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

δ) Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή βεβαί¬ 
ωση ότι το κτίσμα κατέρρευσε από τις πλημμύρες της 
29ης Νοεμβρίου 2001. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της αρμόδιας Υπηρεσίας που αναφέρεται στην 
παρ. 2 του κεφ. Α με τους ακόλουθους βασικούς όρους: 

α) Για κτίσματα που έχουν χρήση κατοικίας 130.000 
δρχ. ανάτ.μ. (381,51 € ανάτ.μ.) και με ανώτατο όριο δα¬ 
νειοδοτούμενης επιφάνειας τα 120τ.μ., ανά χωριστή ιδιο¬ 
κτησία. 

β) Για κτίρια που έχουν χρήση επαγγελματικού χώρου 
η στεγαστική συνδρομή ανέρχεται στο ποσό των 80.000 


δρχ. ανάτ.μ. (234,78€ ανάτ.μ.) και για δανειοδοτούμε¬ 
νη επιφάνεια μέχρι 120 τ.μ., ήτοι μέχρι του ποσού των 
9.600.000δρχ., (28.173,15€ ) γιαταπρώτα 150τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 50.000 δρχ. ανάτ.μ. (146,73€ ανάτ.μ.) και για δα¬ 
νειοδοτούμενη επιφάνεια 120 τ.μ., ήτοι μέχρι του ποσού 
των 6.000.000 δρχ. (17.608,22€ ) για κάθε επιπλέον δά¬ 
νειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κ.λπ. χορηγείται δάνειο που αντιστοιχεί στο 
70% της εκάστοτε ισχύουσας μεγίστης τιμής μονάδας 
για τη χρηματοδότηση της ανακατασκευαζόμενης επι¬ 
φάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κ.λπ.) η ανά 
τ.μ. τιμή αποζημίωσης κατεδαφιστέου κτίσματος (είτε βά¬ 
ση πρωτοκόλλων κατεδαφίσεως είτε ως ασύμφορα επι¬ 
σκευής είτε ως μη ασφαλώς επισκευάσιμα λόγω ευτελών 
δομικών υλικών) είναι η αυτή με της κατοικίας, παράγρα¬ 
φος (α). 

η) Για αποθήκες οποιοσδήποτε χρήσης (οικιακή ή 
επαγγελματική αποθήκη) καθώς και στάβλους, αγροτικά 
κτίσματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 45.000 δρχ. (132,06€ ) κατεδαφιζόμενης επιφάνει¬ 
ας και μέχρι εμβαδού 120 τ.μ. 

θ) Γιατην ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 70.000 δρχ. ανά τ.μ. 
(205,43€ ανάτ.μ.) κατεδαφιζόμενης επιφάνειας και μέ¬ 
χρι συνολικού εμβαδού 120τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 

Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 120.000 δρχ. ανά τ.μ. (352,16€ ανά 
τ.μ.) επί του συνόλου της κατεδαφιστέας επιφάνειας και 
η ανεγειρόμενη επιφάνεια δεν θα πρέπει να είναι μικρότε¬ 
ρη του 75% της κατεδαφισθείσης. 

ια) Γιατην ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου και ανέρχεται στο ποσό των 
δέκα πέντε χιλιάδων δραχμών 15.000 δρχ. ανά κυβικό μέ¬ 
τρο (44,02€ ανά κυβικό μέτρο). 

ιβ) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής ανακατασκευής ή αυτοστέγα¬ 
σης που αντιστοιχεί στην ιδιοκτησία του και επί πλέον στε- 
γαστική συνδρομή ανάλογη με το ποσοστό του επί των 
κοινοχρήστων χώρων και μέχρι συνολικού εμβαδού 120 
τ.μ. αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. Γ ια τις 
πέραν της μίας ιδιοκτησίες το σύνολο της στεγαστικής 
συνδρομής χορηγείται υπό μορφή δανείου, χωρίς δωρε¬ 
άν κρατική αρωγή. 

ιε) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ¬ 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλεςτις άλλες πε¬ 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον 
ίσο με το 66% του εμβαδού του κατεδαφιστέου κτίσμα¬ 
τος, με βάση το οποίο υπολογίστηκε η στεγαστική συν¬ 
δρομή. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδό τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 30.000 δρχ. ανάτ.μ. (88,04€ ανά τ.μ.) και μέχρι συ¬ 
νολικού εμβαδού 120 τ.μ. ανά χωριστή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων της στεγαστικής συνδρομής ανέρχεται μέχρι του 


ποσού των 40.000 δρχ. ανάτ.μ. (117,39€ ανά τ.μ.) χω¬ 
ρίς περιορισμό ως προς το συνολικό εμβαδόν της ιδιο¬ 
κτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανάτ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
65.000 δρχ. ανάτ.μ. (190,75€ ανάτ.μ.) αθροιστικά. 

δ) Γιατις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα της πλημμύρας Απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 160.000 δρχ. ανάτ.μ. (469,55€ ανάτ.μ.) χωρίς 
περιορισμό ως προς το συνολικό εμβαδόν της ιδιοκτη¬ 
σίας. Απαραίτητη προϋπόθεση το κτίριο να χρησιμοποιεί¬ 
ται και οι ζημιές να προέρχονται απότις πλημμύρες και όχι 
από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική ενίσχυ¬ 
ση ανέρχεται μέχρι συνολικού ποσού 800.000 δρχ. 
(2.347,76€ ) για κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 
δρχ. ανάτ.μ. (205,43€ ανάτ.μ.) επί του συνόλου της επι¬ 
φάνειας του κτιρίου. Για ύψος δανειοδότησης που δεν 
υπερβαίνει το ως άνω ποσό η σχετική έγκριση θα εκδίδε- 
ται από την αρμόδια Υπηρεσία που αναφέρεται στην παρ. 
2 του κεφ. Α. Για ύψος δανείου που υπερβαίνει το ως άνω 
ποσό η υπόθεση θα παραπέμπεται στο Τμήμα Αποκατά¬ 
στασης Ζημιών της Υ.Α.Σ. για την έκδοση της συμπληρω¬ 
ματικής έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις πλημμύρες, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 

γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή και το μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού. Στις πε¬ 
ριπτώσεις που δεν έχει χορηγηθεί αποδεδειγμένα η δω¬ 
ρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή καιτο μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουν το 80% του χορηγηθέντος ποσού. 

γ) Το ποσό της στεγαστικής συνδρομής για αυτοστέ¬ 
γαση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας που αναφέρεται στην παρ. 2 του κεφ. Α. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ)Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης και 
χορήγησηςτων δανείων έχουν εφαρμογή οι αντίστοιχες δια¬ 
τάξεις που ισχύουν για τη χρηματοδότηση της οικονομίας. 


IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στε- 
γαστικής συνδρομής (μαζί με το ακίνητο) και στους τυ¬ 
χόν νέους κτήτορες των ακινήτων, ασχέτως του τρόπου 
αποκτήσεως και του είδους της ιδιοκτησίας, που έχουν 
επ’αυτού (καθολική διαδοχή, ειδική διαδοχή, επικαρ¬ 
πία, ψιλή κυριότητα, συνιδιοκτησία κ.λπ.). Απαραίτητη 
όμως προϋπόθεση είναι, οι νέοι κτήτορες να έχουν υπο¬ 
βάλλει εμπρόθεσμα αίτηση και τα απαιτούμενα δικαιο- 
λογητικά, σύμφωνα με τις εκάστοτε ισχύουσες διατά¬ 
ξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πλημμύρες στις 29 Νοεμβρίου 2001 
στο νησί της Σάμου. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΔΑΝΕΙΩΝ 

Για ποσά μέχρι 1.000.000 δρχ. (2.934,70€ ) δεν απαι¬ 
τείται εγγραφή υποθήκης. 

Για την ασφάλεια κάθε δανείου θα εγγράφεται υπέρ 
της δανείστριας Τράπεζας υποθήκη επί του ακινήτου που 
θα επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτειτο ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια για 
την επισκευή ή ανακατασκευή Ιερών Ναών πληγέντων από 
τις πλημμύρες στις 29 Νοεμβρίου 2001 σε περιοχές της Σά¬ 
μου και στις περιπτώσεις που υπάρχει αδυναμία προσφο¬ 
ράς ακινήτου για εγγραφή υποθήκης, προς εξασφάλιση 
του δανείου, πιστοποιούμενη από σχετική βεβαίωση της 
αρμόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντί- 

στοιχεί σε ποσοστό 10% επί ολοκλήρου του ποσού του δα¬ 
νείου. 

γ) Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμμα¬ 
τος Δημοσίων Επενδύσεων ύψους 54.400.000 δρχ. 
(159.647,83€ ) για τα επόμενα τέσσερα οικονομικά έτη 
και θα βαρύνει τα έργα 2069025, 2069026, 2069027 της 
ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάςτου. 

Το ύψος της δαπάνης αυτής είναι 108.800.000 δρχ. 
(319.295,67€ ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2002 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Λ. ΠΑΠΑΔΗΜΑΣ I. ΤΣΑΚΛΙΔΗΣ 

-♦- 

Αριθ. 1056/Α331 (4) 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που προ- 

κάλεσε ο σεισμός της 7ης Σεπτεμβρίου 1999 σε πε¬ 
ριοχές του Ν. Αττικής. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α'81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 


4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕ.ΧΩ. 
ΔΈ. «περί εξαιρέσεως διοικητικών πράξεων και εγγρά¬ 
φων από τον κανόνα των τριών υπογραφών». 

6. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

7. Το έργο 9969000 της ΣΑΕ 069 του Προγράμματος 
Δημοσίων Επενδύσεων. 

8. Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού 
ΠΕ.ΧΩ.Δ.Ε. για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζή¬ 
ση. 

9. Την κοινή απόφαση οικ 6786/ΤΠ31/16.11.99 (ΦΕΚ 
2038/Β/19.11.99) «Οριοθέτηση σεισμόπληκτης περιοχής 
και πιστωτικές διευκολύνσεις για την αποκατάσταση των 
ζημιών από το σεισμό της 7ης Σεπτεμβρίου 1999 σε πε- 
ριοχέςτου Ν. Αττικής» των Υπουργών Εθν. Οικονομίας και 
των Υφυπουργών Οικονομικών και ΠΕ.ΧΩ.Δ.Ε. σύμφωνα 
με την οποία θα καθορίζονται ονομαστικά με απόφαση 
του Υφυπουργού ΠΕ.ΧΩ.Δ.Ε. οι σεισμόπληκτοι δικαιού¬ 
χοι στεγαστικής συνδρομής. 

10. Τα με αρ. πρωτ. οικ. 129/31.1.2002 και οικ. 130/ 
30.1.2002 έγγραφα του Τ.Α.Σ. Αθηνών. 

11. Τις αιτήσεις που υπέβαλαν οι σεισμόπληκτοι για την 
εξέταση των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους της περιοχής του 
Ν. Αττικής, αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους σεισμόπληκτους: 

Δήμος Αρτέμιδος 

Ζαχαριάδη Αγγελική, Καλούδη Αλέξανδρο, Νηστευτό- 
πουλοΙωάννη. 

Δήμος Κρωπίας 

Αναγνώστου Χρήστο, Αργυρό Αντώνιο, Γκιόκα Πέτρο, 
Κυζηρίδου Ισιδώρα, Λουκά Ιωάννη, Τσιδημοπούλου Ανα¬ 
στασία. 

Δήμος Μαρκόπουλου 

Γιαννακόπουλο Αλέξανδρο, Παπαγιαννάκου Ελένη. 

Δήμος Παιανίας 

Δαβάρη Νικόλαο, Λεβάντη Αγλαΐα, Μπουρνά Γεώργιο, 
Χατζηνα Ιωάννη. 

Δήμος Σπάτων 

Αποστολάτου Χαρούλα, Μάρκου Ελένη, Μπεργόλη Σω¬ 
τήριο, Σταύρου Νικόλαο. 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 14 Φεβρουάριου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 




2712 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1141.1/26/02 (5) 

Καθορισμός εδρών Προξενικών Λιμεναρχείων 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 8(γ) του άρθρου 45 του Ν. 
2935/2001 (Α' 162) «Προσωπικό Λιμενικού Σώματος και 
άλλες διατάξεις». 

2. Τη διάταξη του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 του Ν. 2469/1997 (Α' 38). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Καθορίζουμε τις έδρες των Προξενικών Λιμεναρχείων 
στις Πρεσβείες και Προξενεία της Χώρας μας στις οποίες 
τοποθετούνται και ασκούν ναυτιλιακά καθήκοντα Ανώτε¬ 
ροι Αξιωματικοί του Λιμενικού Σώματος ως ακολούθως: 

ΑΜΒΕΡΣΑ, ΑΜΒΟΥΡΓΟ, ΑΜΜΟΧΩΣΤΟΣ, ΒΑΝΚΟΥ- 
ΒΕΡ, ΒΕΝΕΤΙΑ, ΓΕΝΟΒΑ, ΓΙΟΚΟΧΑΜΑ, ΚΑΡΑΤΣΙ, ΚΕΪΠ - 
ΤΑΟΥΝ, ΚΩΣΤΑΝΤΖΑ, ΛΑΓΟΣ, ΛΙΣΣΑΒΩΝΑ, ΛΟΝΔΙΝΟ, 
ΜΑΣΣΑΛΙΑ, ΜΟΝΤΡΕΑΛ, ΜΠΟΥΕΝΟΣ ΑΪΡΕΣ, ΜΠΟΥΡ- 
ΓΚΑΣ, ΝΕΑ ΟΡΛΕΑΝΗ, ΝΕΑ ΥΟΡΚΗ, ΝΟΒΟΡΟΣΙΣΚ, 
ΝΤΕΡΜΠΑΝ, ΟΔΗΣΣΟΣ, ΠΑΝΑΜΑ, ΠΟΡΤΣΑΪΔ, ΡΟΤΤΕΡ- 
ΝΤΑΜ, ΣΑΝΤΟΣ, ΣΙΓΚΑΠΟΥΡΗ, ΣΙΔΝΕΫ, ΤΖΕΝΤΑ, 
ΤΟΚΥΟ, ΧΟΝΓΚ ΚΟΝΓΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Φεβρουάριου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 1068 (6) 

Τροποποίηση - συμπλήρωση της 1518/ 20.12.2001 
(ΦΕΚ 1802/31.12.2001) απόφασης Δ.Σ. Γ'Πε.Σ.Υ. Ατ¬ 
τικής. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ Γ Πε.Σ.Υ. ΑΤΤΙΚΗΣ 

Έχοντας υπόψη: 

Ι.Την Υ4α/10483 Π.Π/8.10.2001 απόφαση του Υπουρ¬ 
γού Υγείας Πρόνοιας για την έναρξη λειτουργίας της Κε¬ 
ντρικής Υπηρεσίας του Γ Πε.Σ.Υ Αττικής. 

2. Την εγκύκλιο του Γεν. Γραμματέα με αριθ. πρωτ. 
ΥΙΟβ.οικ. 

3. Το Ν. 2519/97 άρθρο 16. 

4. Το Ν. 2683/99. 

5. Το Ν. 2470/97. 

6. Το Π.Δ. 410/88. 

7. Το Ν. 2889/01. 

8. Την υπ’ αρ. πρωτ. 1518/20.12.2001, (Συν. 16/ 
18.122001) απόφαση του Δ.Σ. του Γ Πε.Σ.Υ Αττικής (ΦΕΚ 
1802/31.12.2001, τ. Β'). 


9. Την ανάγκη να περιοριστούν οι καθυστερήσεις και να 
απλοποιηθούν οι διοικητικές διαδικασίες στο πλαίσιο συ¬ 
νεργασίας της Κεντρικής Υπηρεσίας με τις αποκεντρω¬ 
μένες μονάδες υγείας αρμοδιότητας του Γ Πε.Σ.Υ Αττι¬ 
κής. 

10. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

«Τροποποιούμε - συμπληρώνουμε την υπ’ αρ. πρωτ. 
1518/20.12.2001 (Σ. 16η/18.12.2001) απόφαση του Δ.Σ. 
του Γ' Πε.Σ.Υ Αττικής ως εξής: 

I. Μεταβιβάζουμε στον Πρόεδρο - Γ εν. Διευθυντή του Γ 
Πε.Σ. Υ Αττικής τις αρμοδιότητες οι οποίες περιγράφο- 
νται στα ακόλουθα άρθρα του Ν. 2683/99: 

Άρθρο 20: Ανάκληση διορισμού. 

Άρθρο 21: Αναδιορισμός. 

Άρθρο 31: Άσκηση ιδιωτικού έργου με αμοιβή. 

Άρθρο 32: Συμμετοχή σε εταιρείες. 

Άρθρο 58: Άδειες υπηρεσιακής εκπαίδευσης. 

Άρθρο 59: Άδειες για επιμορφωτικούς ή επιστημονι¬ 
κούς λόγους διάρκειας 3 ή περισσότερων εργάσιμων 
ημερών στο εσωτερικό, άδειες για τους ίδιους λόγους 
στο εξωτερικό ανεξαρτήτως ημερών. 

Άρθρο 73: Πράξη μετάταξης από κλάδο σε κλάδο της 
ίδιας κατηγορίας για το προσωπικό της Νοσηλευτικής 
Υπηρεσίας και μετατάξεις προσωπικού οποιασδήποτε 
κατηγορίας ή κλάδου σε κλάδο ανώτερης κατηγορίας. 

Άρθρο 94: Παραπομπή προακτέου υπαλλήλου. 

Άρθρο 99: Θέση σε διαθεσιμότητα. 

Άρθρο 101: διαθεσιμότητα λόγω κατάργησης θέσης. 

Άρθρο 103: Αυτοδίκαιη θέση σε Αργία. 

Άρθρο 104: Δυνητική θέση σε Αργία -Αναστολή άσκη¬ 
σης καθηκόντων. 

11. Μεταβιβάζουμε στους Διοικητές των Νοσοκομείων 
τις αρμοδιότητες που περιγράφονται στα ακόλουθα άρ¬ 
θρα του Ν. 2683/99: 

Άρθρο 73: Πράξη μετάταξης από κλάδο σε κλάδο της 
ίδιας κατηγορίας με εξαίρεση το προσωπικό της Νοση¬ 
λευτικής Υπηρεσίας. 

Άρθρο 157: Πράξη λύσης της υπαλληλικής σχέσης. 

Άρθρο 100: Διαθεσιμότητα λόγω ασθένειας. 

III. Οι αρμοδιότητες που, κατά περίπτωση, μεταβιβάζο¬ 
νται εφαρμόζονται αναλογικά και στο προσωπικό που 
υπηρετεί με σχέση εργασίας ιδιωτικού δικαίου ορισμένου 
και αορίστου χρόνου. 

IV. Η παρούσα απόφαση επικυρώνεται από σήμερα στη 
Συνεδρία 5/5.2.2002 σε όλα της τα σημεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαϊδάρι, 15 Φεβρουάριου 2002 

Ο Πρόεδρος του Δ.Σ. 

ΔΗΜΗΤΡΙΟΣ ΣΕΡΕΜΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




